अजित पवारांपाठोपाठ शरद पवारही भाजपसोबत जाणार? गुप्त भेटीत अजित पवार यांनी दिल्या 2 मोठ्या ऑफर!

Mahaenews A link to your homepage with your site title as anchor text
मुंबई : काही दिवसांपूर्वी अजित पवार यांनी आपल्या समर्थक आमदारांसह भाजपशी हातमिळवणी केली. त्यानंतर अजित पवारांसह त्यांच्या नऊ आमदारांनी महाराष्ट्र सरकारमध्ये मंत्रीपदाची शपथ घेतली. अजित पवार गटाला सोबत आणल्यानंतर शरद पवारही सोबत येतील, असे भाजपला वाटत होते. मात्र शरद पवारांनी भाजपसोबत जाण्यास स्पष्ट नकार दिला. यानंतर भाजपने आता नवी खेळी केली आहे. त्यानुसार भाजपने शरद पवारांना दोन मोठी पदे देऊ केली आहेत. या दोन्ही ऑफर अजित पवार यांच्या माध्यमातून देण्यात आल्या आहेत. भाजपच्या या खेळीने महाराष्ट्र आणि देशाच्या राजकारणात भूकंप होण्याची शक्यता आहे. पुण्यात अजित पवार आणि शरद पवार यांची भेट एका उद्योगपतीच्या घरी झाली. वास्तविक अजित पवार या बैठकीला शरद पवारांना भाजपच्या ऑफरबद्दल सांगण्यासाठी गेले होते. असा दावा महाराष्ट्राचे माजी मुख्यमंत्री आणि काँग्रेसचे ज्येष्ठ नेते पृथ्वीराज चव्हाण यांनी केला आहे. इंग्रजी वृत्तपत्र फ्री प्रेस जर्नलनुसार, पृथ्वीराज चव्हाण यांनी शरद पवारांना भाजपने दिलेल्या ऑफरबद्दल खुलेपणाने बोलले आहे.

शरद पवार यांना भाजपने केंद्रीय कृषिमंत्री आणि नीती आयोगाचे अध्यक्षपद देऊ केले आहे. पृथ्वीराज चव्हाण म्हणाले, माझ्या माहितीनुसार अजित पवारांनी दिलेली ही ऑफर शरद पवारांनी नाकारली आहे. पुण्यातील उद्योगपती अतुल चोरडिया यांच्या निवासस्थानी झालेल्या बैठकीत शरद पवार यांना ही ऑफर देण्यात आली. त्यावेळी जयंत पाटीलही उपस्थित होते.

संवाद सुरू, तिसरी भेट
अजित पवार यांनी काही आमदारांसह राष्ट्रवादीत बंडखोरी केली. यानंतरही अजित पवार यांनी शरद पवारांशी संवाद कायम ठेवला आहे. शनिवारी संध्याकाळी शरद पवार आणि अजित पवार यांची भेट झाली, ही तिसरी भेट होती. हा पुणे दौरा सध्याच्या बैठकीचा एक भाग असल्याचे सांगण्यात येत आहे.

सुप्रिया सुळे, जयंत पाटील यांनाही ऑफर देण्यात आली
जयंत पाटील आणि खासदार सुप्रिया सुळे यांनाही सरकारमध्ये येण्याची ऑफर दिल्याचा दावा पृथ्वीराज चव्हाण यांनी केला. अजित पवार नुकतेच दिल्लीला गेले. त्यावेळी त्यांनी दिल्लीतील प्रमुख नेत्यांची भेट घेतली होती. या नेत्यांनी अजित पवारांना हा प्रस्ताव शरद पवार यांच्यापर्यंत पोहोचवण्यास सांगितल्याचे मानले जात आहे.

भाजपने आधी शिवसेना आणि नंतर राष्ट्रवादी फोडली. आता भाजपला शरद पवारांना सोबत घ्यायचे आहे. पुढील वर्षी होणाऱ्या लोकसभा आणि विधानसभा निवडणुकीत चांगले यश मिळवण्याचा भाजपचा हा प्रयत्न असल्याचे बोलले जात आहे.